มันนี่ทูเดย์
รับสมัครนายหน้า
15 ก.พ. 2559

รับสมัครนายหน้า
ธนาคารธนชาต เปิดรับสมัครงานตำแหน่ง นายหน้าอิสระสินเชื่อเคหะ (Direct Sales Agent) จำนวนมาก เพื่อรองรับการเติบโตของสินเชื่อเคหะ คุณสมบัติ อายุ 22-45 ปี วุฒิปริญญาตรีขึ้นไปทุกสาขา มีความรู้และทักษะในธุรกิจสินเชื่อเคหะ (หากมีประสบการณ์ในงานสินเชื่อเคหะจะพิจารณาเป็นพิเศษ) สมัครพร้อมสัมภาษณ์และทราบผลทันทีในวันพฤหัสบดีที่ 18 ก.พ.นี้ เวลา 09.00-15.00 น. ณ ธนาคารธนชาต อาคารสวนมะลิ 
คปภ.เร่งพัฒนาประกัน
นายสุทธิพล ทวีชัยการ เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า ทาง คปภ.ยังคงเดินหน้าสร้างความรู้ความเข้าใจต่อการประกันภัยเพื่อประโยชน์ของคนไทยอย่างต่อเนื่อง ภายใต้มาตรฐานและความยุติธรรม รวมทั้งจะร่วมมือกับภาคธุรกิจประกันภัยพิจารณาและออกแบบกรมธรรม์ที่เหมาะสมและสอดคล้องกับความต้องการของคนไทยในปัจจุบัน โดยเฉพาะประชาชนผู้มีรายได้น้อย ซึ่งนับเป็นแนวทางในการพัฒนาและยกระดับการประกันภัยของประเทศไทยให้เติบโตอย่างยั่งยืน ซึ่งการซื้อประกันภัยทุกประเภท ผู้เอาประกันต้องทำความเข้าใจกับกรมธรรม์ด้วย